Боян Бойчев
Ерес

chitanka.info

И се срутва всичко.

Като древна и силна империя,

Чиито храмове са пусти

И боговете не носят вече вяра.

На прах е всичко.

Като могъща някога империя,

Чиито уморени легиони

Отбраняват и последните стени.

И си отива всичко.

Блясъкът на бившата империя

Остана само в снимките за спомен

И в разкази на антикварни цени.

Свърши всичко.

В кръговрата на рушащи се империи,

Сред руини и мостове порутени

Най-лесно се променя вярата.

Самопогубващо, гибелно.

април 2004 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.